कोई भी पहले जैसा दिखना नहीं चाहता। यूक्रेन के मामले में मॉस्को अपनी भुजाएं चढ़ा रहा है, तो कई पश्चिमी देश यह दावा कर रहे हैं कि रूस सामान्य नजरिये से काम ले रहा है, यानी वह आक्रमण शब्द से इतनी असुरक्षा महसूस करता है कि अपने पड़ोसी देश को ‘बफर स्टेट’ बने रहने के लिए धकियाता रहता है। आने वाले समय में पश्चिमी देशों के इन दावों को गलत साबित करने का मौका रूसी राष्ट्रपति व्लादिमीर पुतिन के पास हो सकता है। यूक्रेन को अपनी सैन्य-ताकत से धमकाने और क्रिमिया में अशांति मचाने की बजाय वह यूरोप और अमेरिका के साथ मिलकर स्थिर यूक्रेन के निर्माण में योगदान दे सकते हैं। लेकिन यदि ऐसा नहीं होता है, तो क्या होगा? साफ है कि यूक्रेन की अस्थिरता रूस के लिए खतरा पैदा करेगी, क्योंकि दोनों के बीच कोई कुदरती सीमा नहीं है। पश्चिम को भी चाहिए कि वह रूस को इस मामले में अलग-थलग होने से रोके।